title: Regolament ta’ Implimentazzjoni tal-Kummissjoni (UE) 2020/1004 tad-9 ta’ Lulju 2020 li japprova s-sustanza bażika l-ħalib tal-baqra f’konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011 (Test b’rilevanza għaż-ŻEE)

text:
                  10.7.2020

                  MT

                  Il-Ġurnal Uffiċjali tal-Unjoni Ewropea

                  L 221/133

         REGOLAMENT TA’ IMPLIMENTAZZJONI TAL-KUMMISSJONI (UE) 2020/1004
         tad-9 ta’ Lulju 2020
         li japprova s-sustanza bażika l-ħalib tal-baqra f’konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 13(2) flimkien mal-Artikolu 23(5) tiegħu,
         Billi:

                     (1)

                     Fl-20 ta’ Settembru 2017, il-Kummissjoni rċeviet applikazzjoni mingħand Basic-Eco-Logique, għall-approvazzjoni tal-ħalib bħala sustanza bażika. Ma’ dik l-applikazzjoni ngħatat l-informazzjoni meħtieġa skont it-tieni subparagrafu tal-Artikolu 23(3) tar-Regolament (KE) Nru 1107/2009. L-applikant tħalla jimla l-applikazzjoni, li ġiet finalizzata fil-verżjoni l-ġdida ta’ Mejju 2018. F’dik l-okkażjoni, l-applikant biddel il-kamp ta’ applikazzjoni għal ħalib tal-baqra (sħiħ nej).

                     (2)

                     Il-Kummissjoni talbet lill-Awtorità Ewropea dwar is-Sigurtà fl-Ikel (minn hawn ’il quddiem “l-Awtorità”) għall-assistenza xjentifika. L-Awtorità pprovdiet lill-Kummissjoni b’rapport tekniku fit-22 ta’ Awwissu 2018 (2). Il-Kummissjoni ppreżentat ir-rapport ta’ reviżjoni (3) kif ukoll abbozz ta’ dan ir-Regolament lill-Kumitat Permanenti dwar il-Pjanti, l-Annimali, l-Ikel u l-Għalf fil-21 ta’ Ottubru 2019 u ffinalizzathom għal-laqgħa ta’ dak il-Kumitat fl-24 ta’ Marzu 2020.

                     (3)

                     L-informazzjoni mogħtija mill-applikant turi li l-ħalib tal-baqra jissodisfa l-kriterji ta’ oġġett tal-ikel kif iddefinit fl-Artikolu 2 tar-Regolament (KE) Nru 178/2002 tal-Parlament Ewropew u tal-Kunsill (4). Barra minn hekk, is-sustanza ma tintużax b’mod predominanti għal skopijiet ta’ protezzjoni tal-pjanti, iżda madankollu hija utli għall-protezzjoni tal-pjanti fi prodott li jkun fih is-sustanza u l-ilma jew anke mhux dilwit. B’hekk, trid titqies bħala sustanza bażika.

                     (4)

                     Il-ħalib li mhuwiex maħsub għall-konsum mill-bniedem jitqies bħala prodott sekondarju tal-annimali skont ir-Regolament (KE) Nru 1069/2009 tal-Parlament Ewropew u tal-Kunsill (5). Għalhekk jenħtieġ li jikkonforma ma’ dak ir-Regolament u mar-Regolament tal-Kummissjoni (UE) Nru 142/2011 (6).

                     (5)

                     Billi fih il-lattożju u l-proteini tal-ħalib, il-ħalib huwa elenkat bħala sustanza jew prodott li jikkawża allerġiji jew intolleranzi skont il-punt 7 tal-Anness II tar-Regolament (UE) Nru 1169/2011 tal-Parlament Ewropew u tal-Kunsill (7), u għaldaqstant huwa xieraq li jiġu limitati l-użi għall-istadji ta’ tkabbir li fihom ma jkun hemm l-ebda frott.

                     (6)

                     Mill-eżamijiet li saru jidher li b’mod ġenerali, il-ħalib tal-baqra jaf jissodisfa r-rekwiżiti stabbiliti fl-Artikolu 23 tar-Regolament (KE) Nru 1107/2009, l-aktar fejn jidħlu l-użi li ġew eżaminati u dettaljati fir-rapport ta’ reviżjoni tal-Kummissjoni. Għaldaqstant jixraq li l-ħalib tal-baqra jiġi approvat bħala sustanza bażika.

                     (7)

                     F’konformità mal-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu, u fid-dawl tal-għarfien xjentifiku u tekniku attwali, jeħtieġ madankollu li jiddaħħlu ċerti kundizzjonijiet għall-approvazzjoni, li huma spjegati fid-dettall fl-Anness I ta’ dan ir-Regolament.

                     (8)

                     F’konformità mal-Artikolu 13(4) tar-Regolament (KE) Nru 1107/2009, jenħtieġ li l-Anness tar-Regolament ta’ Implimentazzjoni tal-Kummissjoni (UE) Nru 540/2011 (8) jiġi emendat skont dan.

                     (9)

                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            Approvazzjoni ta’ sustanza bażika
            Is-sustanza ħalib tal-baqra kif speċifikat fl-Anness I hija approvata bħala sustanza bażika soġġetta għall-kundizzjonijiet stabbiliti f’dak l-Anness.

            Artikolu 2
            Emendi għar-Regolament ta’ Implimentazzjoni (UE) Nru 540/2011
            Ir-Regolament ta’ Implimentazzjoni (UE) Nru 540/2011 huwa emendat kif stabbilit fl-Anness II ta’ dan ir-Regolament.

            Artikolu 3
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-9 ta’ Lulju 2020.

                  Għall-Kummissjoni

                  Il-President

               Ursula VON DER LEYEN

            (1)  ĠU L 309, 24.11.2009, p. 1.

            (2)  EFSA (European Food Safety Authority), 2018. Technical report on the outcome of the consultation with Member States and EFSA on the basic substance application for milk for use in plant protection as a fungicide. Pubblikazzjoni ta’ sostenn tal-EFSA 2018:EN-1482. 42 pp.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

            (4)  Ir-Regolament tal-Parlament Ewropew u tal-Kunsill (KE) Nru 178/2002 tat-28 ta’ Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (ĠU L 31, 1.2.2002, p. 1).

            (5)  Ir-Regolament (KE) Nru 1069/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli tas-saħħa li jirrigwardaw prodotti sekondarji tal-annimali jew idderivati minnhom mhux maħsuba għall-konsum mill-bniedem u li jħassar ir-Regolament (KE) Nru 1774/2002 (Regolament dwar prodotti sekondarji tal-annimali) (ĠU L 300, 14.11.2009, p. 1).

            (6)  Ir-Regolament tal-Kummissjoni (UE) Nru 142/2011 tal-25 ta’ Frar 2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi skont dik id-Direttiva (ĠU L 54, 26.2.2011, p. 1).

            (7)  Ir-Regolament (UE) Nru 1169/2011 tal-Parlament Ewropew u tal-Kunsill tal- 25 ta’ Ottubru 2011 dwar l-għoti ta’ informazzjoni dwar l-ikel lill-konsumaturi, li jemenda r-Regolamenti (KE) Nru 1924/2006 u (KE) Nru 1925/2006 tal-Parlament Ewropew u tal-Kunsill u li jħassar id-Direttiva tal-Kummissjoni 87/250/KEE, id-Direttiva tal-Kunsill 90/496/KEE, id-Direttiva tal-Kummissjoni 1999/10/KE, id-Direttiva 2000/13/KE tal-Parlament Ewropew u tal-Kunsill, id-Direttivi tal-Kummissjoni 2002/67/KE u 2008/5/KE u r-Regolament tal-Kummissjoni (KE) Nru 608/2004 (ĠU L 304, 22.11.2011, p. 18).

            (8)  Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).

            ANNESS I

                        Isem komuni,

                           Numri ta’ Identifikazzjoni

                           Isem tal-IUPAC

                           Purità
                            (1)

                           Data tal-approvazzjoni

                           Dispożizzjonijiet speċifiċi

                        Ħalib tal-baqra
                        Nru CAS: 8049-98-7

                        Mhux disponibbli.

                        Mhux applikabbli

                        30.7.2020

                        Il-ħalib tal-baqra għandu jkun konformi mar-Regolament (KE) Nru 1069/2009 u mar-Regolament (UE) Nru 142/2011.
                        Il-ħalib tal-baqra jista’ jintuża f’konformità mal-kundizzjonijiet speċifiċi inklużi fil-konklużjonijiet tar-rapport ta’ reviżjoni dwar l-ħalib tal-baqra (SANTE/12816/2019) u b’mod partikolari fl-Appendiċijiet I u II tiegħu.

               (1)  Aktar dettalji dwar l-identità, l-ispeċifikazzjoni u l-modalitajiet tal-użu tas-sustanza attiva jinsabu fir-rapport ta’ reviżjoni

            ANNESS II
            Fil-Parti C tal-Anness tar-Regolament ta’ Implimentazzjoni (UE) Nru 540/2011, qed tiżdied l-annotazzjoni li ġejja:

                              Numru

                              Isem komuni,

                              Numri ta’ Identifikazzjoni

                              Isem IUPAC

                              Purità
                               (1)

                              Data tal-approvazzjoni

                              Dispożizzjonijiet speċifiċi

                           “22

                           Ħalib tal-baqra
                           Nru CAS: 8049-98-7

                           Mhux disponibbli.

                           Mhux applikabbli

                           30.7.2020

                           Il-ħalib tal-baqra għandu jkun konformi mar-Regolament (KE) Nru 1069/2009 u mar-Regolament tal-Kummissjoni (UE) Nru 142/2011.
                           Il-ħalib tal-baqra jista’ jintuża f’konformità mal-kundizzjonijiet speċifiċi inklużi fil-konklużjonijiet tar-rapport ta’ reviżjoni dwar l-ħalib tal-baqra (SANTE/12816/2019) u b’mod partikolari fl-Appendiċijiet I u II tiegħu.”

               (1)  Aktar dettalji dwar l-identità, l-ispeċifikazzjoni u l-modalitajiet tal-użu tas-sustanza attiva jinsabu fir-rapport ta’ reviżjoni


title: Regolament ta’ Implimentazzjoni tal-Kummissjoni (UE) 2020/1246 tat-2 ta’ Settembru 2020 li jikkonċerna n-nuqqas ta’ tiġdid tal-approvazzjoni tas-sustanza attiva fenamifos, f’konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti, u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011 (Test b’rilevanza għaż-ŻEE)

text:
                  3.9.2020

                  MT

                  Il-Ġurnal Uffiċjali tal-Unjoni Ewropea

                  L 288/18

         REGOLAMENT TA’ IMPLIMENTAZZJONI TAL-KUMMISSJONI (UE) 2020/1246
         tat-2 ta’ Settembru 2020
         li jikkonċerna n-nuqqas ta’ tiġdid tal-approvazzjoni tas-sustanza attiva fenamifos, f’konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti, u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 20(1) u l-Artikolu 78(2) tiegħu,
         Billi:

                     (1)

                     Id-Direttiva tal-Kummissjoni 2006/85/KE (2) inkludiet il-fenamifos bħala sustanza attiva fl-Anness I tad-Direttiva tal-Kunsill 91/414/KEE (3).

                     (2)

                     Is-sustanzi attivi inklużi fl-Anness I tad-Direttiva 91/414/KEE jitqiesu li ġew approvati skont ir-Regolament (KE) Nru 1107/2009 u huma elenkati fil-Parti A tal-Anness tar-Regolament ta’ Implimentazzjoni tal-Kummissjoni (UE) Nru 540/2011 (4).

                     (3)

                     Kif stabbilit fil-Parti A tal-Anness tar-Regolament ta’ Implimentazzjoni (UE) Nru 540/2011, l-approvazzjoni tas-sustanza attiva fenamifos tiskadi fil-31 ta’ Lulju 2021.

                     (4)

                     Ġiet ippreżentata applikazzjoni għat-tiġdid tal-approvazzjoni tas-sustanza attiva fenamifos f’konformità mal-Artikolu 1 tar-Regolament ta’ Implimentazzjoni tal-Kummissjoni (UE) Nru 844/2012 (5) fil-perjodu taż-żmien previst f’dak l-Artikolu.

                     (5)

                     L-applikanti ppreżentaw id-dossiers supplimentari meħtieġa f’konformità mal-Artikolu 6 tar-Regolament ta’ Implimentazzjoni (UE) Nru 844/2012. L-Istat Membru relatur sab li l-applikazzjoni kienet kompluta.

                     (6)

                     L-Istat Membru relatur ħejja rapport ta’ valutazzjoni tat-tiġdid b’konsultazzjoni mal-Istat Membru korelatur u ppreżentah lill-Awtorità Ewropea dwar is-Sigurtà fl-Ikel (“l-Awtorità”) u lill-Kummissjoni fit-2 ta’ Ottubru 2017.

                     (7)

                     L-Awtorità qiegħdet is-sommarju supplimentari tad-dossier għad-dispożizzjoni tal-pubbliku. L-Awtorità ċċirkolat ukoll ir-rapport ta’ valutazzjoni tat-tiġdid lill-applikanti u lill-Istati Membri għall-kummenti u nediet konsultazzjoni pubblika dwaru. L-Awtorità għaddiet il-kummenti li rċeviet lill-Kummissjoni.

                     (8)

                     Fil-10 ta’ Diċembru 2018, l-Awtorità bagħtet lill-Kummissjoni l-konklużjoni tagħha (6) dwar jekk hux mistenni li l-fenamifos tissodisfa l-kriterji ta’ approvazzjoni previsti fl-Artikolu 4 tar-Regolament (KE) Nru 1107/2009.

                     (9)

                     L-Awtorità identifikat għadd ta’ tħassib. B’mod partikolari, il-valutazzjoni tar-riskju ġenerali għall-konsumatur tqieset bħala proviżorja minħabba li l-pakkett tad-data għall-metaboliti M01 u M02 dwar il-ġenotossiċità ma kienx komplut, li wassal għal definizzjoni tar-residwi proviżorja għall-valutazzjoni tar-riskju għall-għelejjel li fihom maħsub li tintuża l-fenamifos. Madankollu, anki jekk il-valutazzjoni tar-riskju għall-konsumatur ma setgħetx tiġi ffinalizzata, ġie identifikat riskju akut għall-konsumaturi fir-rigward tal-użi rappreżentattivi kollha li jikkonċernaw il-ħxejjex tal-frott.

                     (10)

                     Barra minn hekk, għall-esponiment tal-użu kroniku mill-konsumatur, jekk fil-valutazzjoni tal-esponiment jintużaw il-livelli massimi ta’ residwi (MRLs) ikkalkolati li jirriżultaw mis-sett tad-data tar-residwi disponibbli ppreżentati għall-proċess tat-tiġdid, id-doża teoretika massima ta’ kuljum (TMDI) tkun tirrappreżenta 172 % tad-doża aċċettabbli ta’ kuljum (ADI).

                     (11)

                     Barra minn hekk, fir-rigward tal-użi li jifdal tas-sustanza fuq l-istokk ornamentali u tal-mixtliet, peress li dawk il-pjanti jistgħu jikbru f’newba tal-għelejjel tal-ikel, ma setax jiġi eskluż ir-riskju akut għall-konsumatur li jirriżulta minn dawn l-użi meta jitqies l-użu possibbli tar-residwi fin-newba tal-għelejjel.

                     (12)

                     Fl-aħħar nett, il-valutazzjoni tar-riskju għall-metaboliti umani uniċi ma setgħetx tiġi finalizzata peress li ma ġiex ippreżentat studju komparattiv in vitro dwar il-metaboliżmu.

                     (13)

                     Il-Kummissjoni stiednet lill-applikant jippreżenta l-kummenti tiegħu dwar il-konklużjoni tal-Awtorità. Barra minn hekk, f’konformità mat-tielet subparagrafu tal-Artikolu 14(1) tar-Regolament ta’ Implimentazzjoni (UE) Nru 844/2012, il-Kummissjoni stiednet lill-applikant jippreżenta l-kummenti rigward ir-rapport dwar it-tiġdid. L-applikant ressaq il-kummenti tiegħu, li ġew eżaminati bir-reqqa.

                     (14)

                     Madankollu, minkejja l-argumenti mressqa mill-applikant, it-tħassib relatat mas-sustanza attiva ma setax jiġi eliminat.

                     (15)

                     B’konsegwenza ta’ dan, ma ġiex stabbilit li l-kriterji għall-approvazzjoni previsti fl-Artikolu 4 tar-Regolament (KE) Nru 1107/2009 huma ssodisfati fir-rigward ta’ użu rappreżentattiv wieħed jew aktar ta’ mill-inqas prodott wieħed għall-protezzjoni tal-pjanti,. Għalhekk, jixraq li l-approvazzjoni tas-sustanza attiva fenamifos ma tiġġeddidx f’konformità mal-Artikolu 20(1)(b) ta’ dak ir-Regolament.

                     (16)

                     Għaldaqstant, jenħtieġ li r-Regolament ta’ Implimentazzjoni (UE) Nru 540/2011 jiġi emendat skont dan.

                     (17)

                     Jenħtieġ li l-Istati Membri jingħataw żmien biżżejjed biex jirtiraw l-awtorizzazzjonijiet tal-prodotti għall-protezzjoni tal-pjanti li fihom il-fenamifos.

                     (18)

                     Fir-rigward tal-prodotti għall-protezzjoni tal-pjanti li fihom il-fenamifos, meta l-Istati Membru jagħtu perjodu ta’ grazzja f’konformità mal-Artikolu 46 tar-Regolament (KE) Nru 1107/2009, dak il-perjodu jenħtieġ li ma jaqbiżx it-12-il xahar mid-data tad-dħul fis-seħħ ta’ dan ir-Regolament.

                     (19)

                     Ir-Regolament ta’ Implimentazzjoni tal-Kummissjoni (UE) 2020/869 (7) estenda l-perjodu ta’ approvazzjoni tal-fenamifos sal-31 ta’ Lulju 2021 sabiex il-proċess tat-tiġdid ikun jista’ jitlesta qabel ma jiskadi l-perjodu ta’ approvazzjoni ta’ dik is-sustanza. Madankollu, billi d-deċiżjoni li ma tiġġeddidx l-approvazzjoni qed tittieħed qabel l-iskadenza ta’ dak il-perjodu ta’ approvazzjoni estiż, jenħtieġ li dan ir-Regolament japplika malajr kemm jista’ jkun.

                     (20)

                     Dan ir-Regolament ma jipprevjenix il-preżentazzjoni ta’ applikazzjoni ulterjuri għall-approvazzjoni tal-fenamifos skont l-Artikolu 7 tar-Regolament (KE) Nru 1107/2009.

                     (21)

                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            Nuqqas ta’ tiġdid tal-approvazzjoni tas-sustanza attiva
            L-approvazzjoni tas-sustanza attiva fenamifos ma ġietx imġedda.

            Artikolu 2
            Emenda tar-Regolament ta’ Implimentazzjoni (UE) Nru 540/2011
            Fil-Parti A tal-Anness tar-Regolament ta’ Implimentazzjoni (UE) Nru 540/2011, titħassar ir-ringiela 141 dwar il-fenamifos.

            Artikolu 3
            Miżuri tranżizzjonali
            L-Istati Membri għandhom jirtiraw l-awtorizzazzjonijiet fir-rigward tal-prodotti għall-protezzjoni tal-pjanti li fihom il-fenamifos bħala sustanza attiva sat-23 ta’ Marzu 2021.

            Artikolu 4
            Perjodu ta’ grazzja
            Kwalunkwe perjodu ta’ grazzja mogħti mill-Istati Membri f’konformità mal-Artikolu 46 tar-Regolament (KE) Nru 1107/2009 għandu jiskadi sat-23 ta’ Settembru 2021.

            Artikolu 5
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-2 ta’ Settembru 2020.

                  Għall-Kummissjoni

                  Il-President

               Ursula VON DER LEYEN

            (1)  ĠU L 309, 24.11.2009, p. 1.

            (2)  Id-Direttiva tal-Kummissjoni 2006/85/KE tat-23 ta’ Ottubru 2006 li temenda d-Direttiva tal-Kunsill 91/414/KEE għall-inklużjoni tal-fenamiphos u l-ethephon bħala sustanzi attivi (ĠU L 293, 24.10.2006, p. 3).

            (3)  Id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (ĠU L 230, 19.8.1991, p. 1).

            (4)  Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).

            (5)  Ir-Regolament ta’ Implimentazzjoni tal-Kummissjoni (UE) Nru 844/2012 tat-18 ta’ Settembru 2012 li jistabbilixxi d-dispożizzjonijiet meħtieġa għall-implimentazzjoni tal-proċedura ta’ tiġdid għas-sustanzi attivi, kif previst fir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti (ĠU L 252, 19.9.2012, p. 26).

            (6)  EFSA (Awtorità Ewropea dwar is-Sigurtà fl-Ikel), 2019. Conclusion on the peer review of the pesticide risk assessment of the active substance fenamiphos. EFSA Journal, 2019,17(1):5557, 26 p. https://doi.org/10.2903/j.efsa.2019.5557

            (7)  Ir-Regolament ta’ Implimentazzjoni tal-Kummissjoni (UE) 2020/869 tal-24 ta’ Ġunju 2020 li jemenda r-Regolament ta’ Implimentazzjoni (UE) Nru 540/2011 fir-rigward tal-estensjoni tal-perjodi ta’ approvazzjoni tas-sustanzi attivi beflubutamid, benalaksil, benthiavalicarb, bifenazate, boscalid, bromossinil, captan, cyazofamid, dimethomorph, ethephon, etoxazole, famossadon, fenamiphos, flumjossażin, fluoxastrobin, folpet, formetanate, metribuzin, milbemectin, Paecilomyces lilacinus strain 251, fenmedifam, phosmet, pirimiphos-methyl, propamocarb, prothioconazole, u S-metolachlor (ĠU L 201, 25.6.2020, p. 7).


title: Regolament ta’ Implimentazzjoni tal-Kummissjoni (UE) 2020/1247 tat-2 ta’ Settembru 2020 li japplika tnaqqisiet mill-kwoti tas-sajd disponibbli għal ċerti stokkijiet fl-2020 minħabba sajd eċċessiv fis-snin ta’ qabel

text:
                  3.9.2020

                  MT

                  Il-Ġurnal Uffiċjali tal-Unjoni Ewropea

                  L 288/21

         REGOLAMENT TA’ IMPLIMENTAZZJONI TAL-KUMMISSJONI (UE) 2020/1247
         tat-2 ta’ Settembru 2020
         li japplika tnaqqisiet mill-kwoti tas-sajd disponibbli għal ċerti stokkijiet fl-2020 minħabba sajd eċċessiv fis-snin ta’ qabel
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema tal-Unjoni ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b’mod partikolari l-Artikolu 105(1), (2) u (3) tiegħu,
         Billi:

                     (1)

                     Il-kwoti tas-sajd għas-sena 2019 ġew stabbiliti bir-Regolamenti li ġejjin:

                                 —

                                 ir-Regolament tal-Kunsill (UE) 2018/1628 (2),

                                 —

                                 ir-Regolament tal-Kunsill (UE) 2018/2025 (3),

                                 —

                                 ir-Regolament tal-Kunsill (UE) 2018/2058 (4), u

                                 —

                                 ir-Regolament tal-Kunsill (UE) 2019/124 (5).

                     (2)

                     Il-kwoti tas-sajd għas-sena 2020 ġew stabbiliti bir-Regolamenti li ġejjin:

                                 —

                                 ir-Regolament tal-Kunsill (UE) 2018/2025,

                                 —

                                 ir-Regolament tal-Kunsill (UE) 2019/1838 (6),

                                 —

                                 ir-Regolament tal-Kunsill (UE) 2019/2236 (7), u

                                 —

                                 ir-Regolament tal-Kunsill (UE) 2020/123 (8).

                     (3)

                     Skont l-Artikolu 105(1) tar-Regolament (KE) Nru 1224/2009, meta l-Kummissjoni tkun stabbiliet li Stat Membru jkun qabeż il-kwoti tas-sajd li kienu allokati lilu, hija għandha tnaqqas il-kwoti tas-sajd futuri ta’ dak l-Istat Membru.

                     (4)

                     L-Artikolu 105(2) u (3) tar-Regolament (KE) Nru 1224/2009 jipprevedi li dawn it-tnaqqisiet iridu jsiru fis-sena jew fis-snin segwenti billi jiġu applikati l-fatturi ta’ multiplikazzjoni rispettivi kif stabbiliti hemmhekk.

                     (5)

                     Ċerti Stati Membri qabżu l-kwoti tas-sajd allokati lilhom għall-2019. Għalhekk huwa xieraq li jitwettqu tnaqqisiet mill-kwoti tas-sajd allokati lilhom fl-2020 u, fejn rilevanti, fis-snin sussegwenti, għall-istokkijiet mistada żżejjed.

                     (6)

                     Ir-Regolament ta’ Implimentazzjoni tal-Kummissjoni (UE) 2019/1726 (9) u r-Regolament ta’ Implimentazzjoni tal-Kummissjoni (UE) 2020/112 (10) stabbilew tnaqqisiet mill-kwoti tas-sajd disponibbli għal ċerti Stati Membri u għal ċerti speċijiet għall-2019. Madanakollu, għal ċerti Stati Membri, it-tnaqqisiet li kellhom jiġu applikat għal ċerti speċijiet kien ikbar mill-kwoti rispettivi disponibbli fl-2019 u għalhekk ma setgħux jitwettqu bis-sħiħ matul dik is-sena. Sabiex ikun żgurat li f’dawn il-każijiet jitnaqqas l-ammont kollu għall-istokkijiet rispettivi, jenħtieġ li jitqiesu l-kwantitajiet li jkun għad fadal meta jiġu stabbiliti it-tnaqqisiet għall-2020 u, fejn xieraq, mill-kwoti sussegwenti.

                     (7)

                     Jenħtieġ li t-tnaqqisiet mill-kwoti tas-sajd, kif previst f’dan ir-Regolament, japplikaw mingħajr preġudizzju għat-tnaqqisiet applikabbli għall-kwoti tal-2020 skont ir-Regolament ta’ Implimentazzjoni tal-Kummissjoni (UE) Nru 185/2013 (11).

                     (8)

                     Billi l-kwoti jingħataw f’tunnellati, jenħtieġ li s-sajd eċċessiv ta’ kwantitajiet ta’ inqas minn tunnellata ma jitqiesx,

               ADOTTAT DAN IR-REGOLAMENT:

            Artikolu 1

               1.   Il-kwoti tas-sajd stabbiliti fir-Regolamenti (UE) 2018/2025, (UE) 2019/1838, (UE) 2019/2236 u (UE) 2020/123 għall-2020 għandhom jitnaqqsu kif stabbilit fl-Anness ta’ dan ir-Regolament.

               2.   Il-paragrafu 1 għandu japplika mingħajr preġudizzju għat-tnaqqisiet previsti fir-Regolament ta’ Implimentazzjoni (UE) Nru 185/2013.

            Artikolu 2
            Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-2 ta’ Settembru 2020.

                  Għall-Kummissjoni

                  Il-President

               Ursula VON DER LEYEN

            (1)  ĠU L 343, 22.12.2009, p. 1.

            (2)  Ir-Regolament tal-Kunsill (UE) 2018/1628 tat-30 ta’ Ottubru 2018 li jistabbilixxi l-opportunitajiet tas-sajd għall-2019 għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku u li jemenda r-Regolament (UE) 2018/120 fir-rigward ta’ ċerti opportunitajiet ta’ sajd f’ilmijiet oħra (ĠU L 272, 31.10.2018, p. 1).

            (3)  Ir-Regolament tal-Kunsill (UE) 2018/2025 tas-17 ta’ Diċembru 2018 li jiffissa l-opportunitajiet tas-sajd għall-bastimenti tas-sajd tal-Unjoni għal ċerti stokkijiet ta’ ħut tal-baħar fond għall-2019 u għall-2020 (ĠU L 325, 20.12.2018, p. 7).

            (4)  Ir-Regolament tal-Kunsill (UE) 2018/2058 tas-17 ta’ Diċembru 2018 li jiffissa għall-2019 l-opportunitajiet tas-sajd għal ċerti stokkijiet ta’ ħut u gruppi ta’ stokkijiet ta’ ħut fil-Baħar l-Iswed (ĠU L 329, 27.12.2018, p. 8).

            (5)  Ir-Regolament tal-Kunsill (UE) 2019/124 tat-30 ta’ Jannar 2019 li jistabbilixxi għall-2019 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 29, 31.1.2019, p. 1).

            (6)  Ir-Regolament tal-Kunsill (UE) 2019/1838 tat-30 ta’ Ottubru 2019 li jistabbilixxi għall-2020 l-opportunitajiet tas-sajd għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku u li jemenda r-Regolament (UE) 2019/124 fir-rigward ta’ ċerti opportunitajiet ta’ sajd f’ilmijiet oħra (ĠU L 281, 31.10.2019, p. 1).

            (7)  Ir-Regolament tal-Kunsill (UE) 2019/2236 tas-16 ta’ Diċembru 2019 li jiffissa, għall-2020, l-opportunitajiet tas-sajd għal ċerti stokkijiet tal-ħut u għal ċerti gruppi ta’ stokkijiet tal-ħut applikabbli fil-Mediterran u fil-Baħar l-Iswed (ĠU L 336, 30.12.2019, p. 14).

            (8)  Regolament tal-Kunsill (UE) 2020/123 tas-27 ta’ Jannar 2020 li jistabbilixxi għall-2020 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 25, 30.1.2020, p. 1).

            (9)  Ir-Regolament ta’ Implimentazzjoni tal-Kummissjoni (UE) 2019/1726 tal-15 ta’ Ottubru 2019 li jnaqqas il-kwoti tas-sajd disponibbli għal ċerti stokkijiet fl-2019 minħabba sajd eċċessiv fis-snin ta’ qabel (ĠU L 263, 16.10.2019, p. 3).

            (10)  Ir-Regolament ta’ Implimentazzjoni tal-Kummissjoni (UE) 2020/112 tat-22 ta’ Jannar 2020 li jnaqqas il-kwoti tas-sajd disponibbli għal ċerti stokkijiet fl-2019 minħabba sajd eċċessiv ta’ stokkijiet oħrajn fis-snin ta’ qabel u li jemenda r-Regolament ta’ Implimentazzjoni (UE) 2019/1726 (ĠU L 21, 27.1.2020, p. 6).

            (11)  Ir-Regolament ta’ Implimentazzjoni tal-Kummissjoni (UE) Nru 185/2013 tal-5 ta’ Marzu 2013 li jipprovdi għal tnaqqis minn ċerti kwoti tas-sajd allokati lil Spanja fl-2013 u fis-snin sussegwenti minħabba s-sajd żejjed ta’ ċertu kwota tal-kavalli fl-2009 (ĠU L 62, 6.3.2013, p. 1).

            ANNESS

               TNAQQISIET MILL-KWOTI TAS-SAJD GĦALL-2020 GĦALL-ISTOKKIJIET LI ĠEW MISTADA ŻŻEJJED

                        Stat Membru

                        Kodiċi tal-ispeċi

                        Kodiċi taż-żona

                        Isem l-ispeċi

                        Isem taż-żona

                        Kwota oriġinali tal-2019 (f’kilogrammi)

                        Ħatt l-art permess għall-2019 (kwantità totali adattata f’kilogrammi) (1)

                        Qabdiet totali fl-2019 (f’kilogrammi)

                        Konsum tal-kwota mqabbel mal-ħatt l-art permess

                        Sajd eċċessiv relatat mal-ħatt l-art permess (f’kilogrammi)

                        Fattur ta’ multiplikazzjoni (2)

                        Fattur addizzjonali ta’ multiplikazzjoni (3),  (4)

                        Tnaqqisiet pendenti mis-sena(snin) ta’ qabel (5)(f’kilogrammi)

                        Tnaqqisiet applikabbli fl-2020 (f’kilogrammi)

                           DE

                        HER

                        4AB.

                        Aringi

                        L-ilmijiet tal-Unjoni u dawk Norveġiżi taż-żona 4 Tramuntana ta’ 53° 30′ N

                        39 404 000

                        25 460 900

                        27 182 070

                        106,76 %

                        1 721 170

                        /

                        /

                        /

                        1 721 170

                           DE

                        MAC

                        2CX14-

                        Kavall

                        3a u 4; l-ilmijiet tal-Unjoni 2a, 3b, 3c u s-Subdiviżjonijiet 22-32

                        441 000

                        14 859 024

                        15 542 581

                        104,60 %

                        683 557

                        /

                        /

                        /

                        683 557

                           DK

                        MAC

                        2CX14-

                        Kavall

                        6, 7, 8a, 8b, 8d u 8e; l-ilmijiet tal-Unjoni u internazzjonali 5b; l-ilmijiet internazzjonali 2a, 12 u 14

                        /

                        2 688 463

                        2 693 920

                        100,20 %

                        5 457

                        /

                        /

                        /

                        5 457

                           DK

                        MAC

                        2A34.

                        Kavall

                        3a u 4; l-ilmijiet tal-Unjoni 2a, 3b, 3c u s-Subdiviżjonijiet 22-32

                        14 480 000

                        13 330 744

                        14 022 305

                        105,19 %

                        691 561

                        /

                        /

                        /

                        691 561

                           DK

                        MAC

                        2A4A-N

                        Kavall

                        L-ilmijiet Norveġiżi 2a u 4a

                        10 242 000

                        10 252 106

                        11 197 228

                        109,22 %

                        945 122

                        /

                        /

                        /

                        945 122

                           DK

                        POK

                        1N2AB.

                        Pollakkju iswed

                        L-ilmijiet Norveġiżi 1 u 2

                        /

                        17 000

                        50 968

                        299,81 %

                        33 968

                        1,00

                        /

                        /

                        33 968

                           ES

                        BET

                        ATLANT

                        Tonn obeż

                        L-Oċean Atlantiku

                        9 415 300

                        8 941 151

                        9 095 090

                        101,72 %

                        153 939

                        /

                        C (6)

                        /

                        153 939

                           ES

                        COD

                        1/2B.

                        Bakkaljaw

                        1 u 2b

                        11 562 000

                        8 455 844

                        8 463 118

                        100,09 %

                        7 274

                        /

                        /

                        /

                        7 274

                           ES

                        GHL

                        1N2AB.

                        Ħalibatt ta' Greenland

                        L-ilmijiet Norveġiżi 1 u 2

                        /

                        2 000

                        14 225

                        711,25 %

                        12 225

                        1,00

                        A

                        /

                        18 338

                           ES

                        OTH

                        1N2AB.

                        Speċijiet oħra

                        L-ilmijiet Norveġiżi 1 u 2

                        /

                        31 800

                        35 695

                        112,25 %

                        3 895

                        1,00

                        /

                        /

                        3 895

                           ES

                        POK

                        1N2AB.

                        Pollakkju iswed

                        L-ilmijiet Norveġiżi 1 u 2

                        /

                        196 000

                        198 607

                        101,33 %

                        2 607

                        /

                        /

                        /

                        2 607

                           ES

                        RED

                        N3LN.

                        Redfish

                        NAFO 3LN

                        /

                        515 100

                        517 806

                        100,53 %

                        2 706

                        /

                        /

                        /

                        2 706

                           ES

                        RJU

                        9-C.

                        Raja ondjata

                        L-ilmijiet tal-Unjoni 9

                        15 000

                        15 000

                        15 511

                        103,41 %

                        511 (7)

                        Mhux applikabbli

                        Mhux applikabbli

                        2 067

                        2 067

                           FR

                        BET

                        ATLANT

                        Tonn obeż

                        L-Oċean Atlantiku

                        4 167 700

                        4 167 700

                        4 687 551

                        112,47 %

                        519 851

                        1,20

                        C

                        /

                        883 747

                           FR

                        RJE

                        7FG.

                        Raja għewejna

                        L-ilmijiet tal-Unjoni 7f u 7g

                        79 000

                        90 399

                        91 485

                        101,20 %

                        1 086

                        /

                        /

                        /

                        1 086

                           FR

                        RJU

                        7DE.

                        Raja ondjata

                        L-ilmijiet tal-Unjoni 7d u 7e

                        103 000

                        168 000

                        177 718

                        105,78 %

                        9 718

                        /

                        /

                        /

                        9 718

                           FR

                        SWO

                        AS05N

                        Pixxispad

                        L-Oċean Atlantiku, Nofsinhar ta’ 5° N

                        /

                        /

                        3 500

                        Mhux applikabbli

                        3 500

                        /

                        /

                        /

                        3 500

                           GB

                        COD

                        N1GL14

                        Bakkaljaw

                        L-ilmijiet ta’ Greenland NAFO 1F u l-ilmijiet ta’ Greenland 5, 12 u 14

                        364 000

                        353 500

                        353 500

                        100 %

                        0

                        /

                        /

                        4 167

                        4 167

                           GB

                        HER

                        4AB.

                        Aringi

                        L-ilmijiet tal-Unjoni u dawk Norveġiżi taż-żona 4 Tramuntana ta’ 53° 30′ N

                        55 583 000

                        62 320 196

                        62 607 628

                        100,46 %

                        287 432

                        /

                        /

                        /

                        287 432

                           GB

                        MAC

                        2CX14-

                        Kavall

                        6, 7, 8a, 8b, 8d u 8e; l-ilmijiet tal-Unjoni u internazzjonali 5b; l-ilmijiet internazzjonali 2a, 12 u 14

                        152 115 000

                        145 768 635

                        154 072 694

                        105,70 %

                        8 304 059

                        /

                        A (6)

                        /

                        8 304 059

                           GB

                        RJU

                        7DE.

                        Raja ondjata

                        L-ilmijiet tal-Unjoni 7d u 7e

                        58 000

                        61 200

                        63 133

                        103,16 %

                        1 933

                        /

                        /

                        /

                        1 933

                           EL

                        BFT

                        AE45WM

                        Tonn

                        L-Oċean Atlantiku, Lvant ta’ 45° W, u l-Mediterran

                        285 110

                        304 110

                        312 690

                        102,82 %

                        8 580

                        /

                        C (6)

                        /

                        8 580

                           IE

                        ALB

                        AN05N

                        Alonga tat-Tramuntana

                        L-Oċean Atlantiku, Tramuntana ta’ 5° N

                        2 854 300

                        3 115 420

                        3 213 170

                        103,14 %

                        97 750

                        /

                        C (6)

                        /

                        97 750

                           NL

                        HER

                        4CXB7D

                        Aringi

                        4c, 7d għajr l-istokk tal-Blackwater

                        18 162 000

                        19 497 305

                        19 512 481

                        100,08 %

                        15 176

                        /

                        /

                        /

                        15 176

                           NL

                        MAC

                        2A34.

                        Kavall

                        3a u 4; l-ilmijiet tal-Unjoni 2a, 3b, 3c u s-Subdiviżjonijiet 22-32

                        1 342 000

                        1 494 000

                        2 012 324

                        134,69 %

                        518 324

                        1,40

                        /

                        /

                        725 654

                           PT

                        ALB

                        AN05N

                        Alonga tat-Tramuntana

                        L-Oċean Atlantiku, Tramuntana ta’ 5° N

                        1 994 200

                        1 794 200

                        2 463 161

                        137,28 %

                        668 961

                        1,40

                        C

                        /

                        1 271 026

                           PT

                        ALF

                        3X14-

                        Fonsa ħamra

                        L-ilmijiet tal-Unjoni u internazzjonali 3, 4, 5, 6, 7, 8, 9, 10, 12 u 14

                        164 000

                        149 034

                        156 756

                        105,18 %

                        7 722

                        /

                        A (6)

                        /

                        7 722

                           PT

                        BUM

                        ATLANT

                        Marlin blu

                        L-Oċean Atlantiku

                        50 440

                        7 076

                        18 016

                        254,61 %

                        10 940

                        1,00

                        A

                        /

                        16 410

                           PT

                        RJU

                        9-C.

                        Raja ondjata

                        L-ilmijiet tal-Unjoni 9

                        15 000

                        21 705

                        24 589

                        113,29 %

                        2 884

                        1,00

                        /

                        /

                        2 884

                           PT

                        SWO

                        AN05N

                        Pixxispad

                        L-Oċean Atlantiku, Tramuntana ta’ 5° N

                        1 010 390

                        2 410 390

                        2 414 333

                        100,16 %

                        3 943

                        /

                        /

                        /

                        3 943

                           SE

                        MAC

                        2A34.

                        Kavall

                        3a u 4; l-ilmijiet tal-Unjoni 2a, 3b, 3c u s-Subdiviżjonijiet 22-32

                        4 034 000

                        2 945 203

                        3 075 839

                        104,44 %

                        130 636

                        /

                        /

                        /

                        130 636

               (1)  Il-kwoti disponibbli għal Stat Membru skont ir-Regolamenti rilevanti dwar l-opportunitajiet tas-sajd wara li jitqiesu l-iskambji tal-opportunitajiet tas-sajd skont l-Artikolu 16(8) tar-Regolament (UE) Nru 1380/2013 tal-Parlament Ewropew u tal-Kunsill (ĠU L 354, 28.12.2013, p. 22), it-trasferimenti tal-kwoti mill-2018 għall-2019 skont l-Artikolu 4(2) tar-Regolament tal-Kunsill (KE) Nru 847/96 (ĠU L 115, 9.5.1996, p. 3) u skont l-Artikolu 15(9) tar-Regolament (UE) Nru 1380/2013 jew ir-riallokazzjoni u t-tnaqqis tal-opportunitajiet tas-sajd skont l-Artikoli 37 u 105 tar-Regolament (KE) Nru 1224/2009.

               (2)  Kif stabbilit fl-Artikolu 105(2) tar-Regolament (KE) Nru 1224/2009. Tnaqqis ekwivalenti għas-sajd eċċessiv * 1,00 għandu japplika fil-każijiet kollha ta’ sajd eċċessiv ta’ 100 tunnellata jew inqas.

               (3)  Kif stabbilit fl-Artikolu 105(3) tar-Regolament (KE) Nru 1224/2009 u dejjem jekk is-sajd eċċessiv jaqbeż l-10 %.

               (4)  L-ittra “A” turi li ġie applikat fattur addizzjonali ta’ multiplikazzjoni ta’ 1,5 minħabba li kien hemm sajd eċċessiv konsekuttiv fl-2017, fl-2018 u fl-2019. L-ittra “C” turi li ġie applikat fattur addizzjonali ta’ multiplikazzjoni ta’ 1,5 minħabba li l-istokk huwa soġġett għal pjan pluriennali.

               (5)  Il-kwantitajiet li fadal mis-sena (snin) ta' qabel.

               (6)  Il-fattur addizzjonali ta' multiplikazzjoni mhux applikabbli billi s-sajd eċċessiv ma jaqbiżx l-10 % tal-ħatt l-art permess.

               (7)  Kwantitajiet ta' inqas minn tunnellata ma jitqisux.